Dych (Robo Grigorov)

Dych je názov štúdiového albumu, ktorý v roku 2014 vydal slovenský spevák Robo Grigorov.

Album Dych od speváka Roba Grigorova vyšiel na CD nosiči v limitovanej nepredajnej edícii. Pre verejnosť bol dostupný na stiahnutie len v rámci elektronického internetového predaja. Nachádza sa na ňom deväť nahrávok: šesť z nich sú kompletné novinky, tri skladby pochádzajú zo soundtracku k filmu Tak fajn, ktorý v premiére vyšiel v roku 2012 a nakrútil ho režisér Pavol Janík.

Pilotným singlom albumu bola nahrávka „Dych“, ktorú otextoval Kamil Peteraj.

Album bol súbežne nahrávaný v štúdiách na Slovensku a v Pretórii (Juhoafrická republika). Zvukármi boli Sean Manley a Peter Farnbauer. Saxofón v piesni „Dych“ nahral ruský hudobník, saxofonista Ruslan Nikolaev. Pri nahrávaní boli použité aj niektoré exotické, netradičné hudobné nástroje, ako je indiánska flauta, či škótske gajdy. Pri výtvarnom návrhu obalu albumu boli použité motívy od akademického sochára Igora Maršalku. Sprievodné texty na albume sú, okrem bežného, aj v Braillovom písme pre nevidiacich.

Zoznam skladieb

Výroba albumu 
 Robo Grigorov - hudobné nástroje, spev, produkcia
 Ruslan Nikolaev - saxofón
 Tomáš Krchlík - úpravy zvuku
 Peter „Fambi“ Farnbauer - mixáž, mastering (2, 4, 5)
 Sean Manley – Manley Studios (JAR) - mixáž, mastering (1,3,6)
 Skladby z filmu Tak fajn (7-9):
 Robo Grigorov - hudobné nástroje, spev
 Twiins (Daniela Nízlová, Veronika Nízlová) - vokály
 Martin Kavulič - technik nahrávania
 Roman Kašník - mixáž, mastering
 Výtvarník obalu: akad. sochár Igor Maršalka

Referencie 

Hudobné albumy z 2014
Albumy Roba Grigorova